
          MINISTERUL AFACERILOR INTERNE
INSTITUŢIA  PREFECTULUI - JUDEŢUL  BOTOŞANI  
Nr.                 /            





       AVIZAT,
PREFECT,

RALUCA-ȘTEFANIA CURELARIU
RAPORT DE INFORMARE
cu privire la rezultatele activității de verificare dispusă prin Ordinul Prefectului                    nr.  294/12.06.2026

Comisia mixtă numită prin Ordinul nr. 294/12.06.2026, coordonată de către Prefectul Județului Botoșani - Raluca-Ștefania CURELARIU, pentru verificarea aspectelor semnalate prin petiția înregistrată la Instituția Prefectului-județul Botoșani cu nr. 572RP/10.06.2026, a avut următoarea componență:
	Inspector de muncă, Albu Marius 

Inspector de muncă, Cepoi Cosmina
	Inspectoratul Teritorial de Muncă Botoșani



	Consilier, Pricop Florin

Inspector, Asandei Adrian Corneliu
	Agenția Județeană pentru Ocuparea Forței de Muncă Botoșani

	Inspector, Radu Helici

Inspector, Relu Resemeriță
	Administrația Județeană a Finanțelor Publice Botoșani

	Locotenent, Ababei Cătălina

Sublocotenent, Lungu Oana
	Inspectoratul pentru Situații de Urgență “Nicolae Iorga” al Județului Botoșani

	Comisar, Grebeniță Mirela

Comisar, Arteni Virgil
	Comisariatul Județean pentru Protecția Consumatorilor Botoșani

	Inspector sanitar, Cîmpeanu Anca

Inspector sanitar, Șuta Daniela
	Direcția de Sănătate Publică a Județului Botoșani

	Comisar șef, Cântec Iulian

Comisar șef, Coca Marius
	Inspectoratul de Poliție Județean Botoșani Serviciul de Investigare a Criminalității Economice

	Comisar șef, Kashyap Cristina Ionela

Comisar, Ducă Cristinel
	Comisariatul județean al Gărzii de Mediu Botoșani

	Șef serviciu, Hrab Carmen-Mariana

Consilier juridic, Antohi Otilia-Sonia 

Consilier, Amariei Luminița-Paula
	Instituția Prefectului-județul Botoșani


Raportat la aspectele aflate în sfera de competență a autorităților care au desemnat reprezentanți în comisie, tematica controlului a avut în vedere faptele semnalate prin petiția înregistrată la Instituția Prefectului-județul Botoșani cu nr. 572RP/10.06.2026, cu privire la activitatea SC HERBAL THERAPY LABORATORIES SRL desfășurată la sediul social și punctele de lucru ale acesteia, de pe raza municipiului Botoșani, județul Botoșani.
          Comisia mixtă s-a deplasat în data de 15.06.2026, în jurul orei 9,00, pe raza unității administrativ-teritoriale Botoșani, la unitatea de producție din str. I.C. Brătianu nr. 127, la sediile secundare din Calea Națională nr. 90 și din Aleea Decebal nr. 90. Societatea a fost reprezentată de domnul Ungureanu Romeo, în calitate de administrator. Controlul a fost înscris în Registrul unic de control seria A nr. 2676206.

Potrivit actelor întocmite de către reprezentanții comisiei de control, în urma verificărilor efectuate, au rezultat următoarele:  
A) Constatări ale reprezentanților Inspectoratului Teritorial de Muncă Botoșani


Urmare a controlului efectuat la S.C. HERBAL THERAPY LABORATORIES SRL, au fost identificate abateri în ceea ce privește plata drepturilor salariale, angajatorul înregistrând întârzieri la plată. Pentru această neconformitate, societatea controlată a fost sancționată contravențional, cu amendă în cuantum de 50.000 lei.
Totodată, au mai fost aplicate două avertismente verbale și au fost dispuse 5 măsuri de remediere a neconformităților constatate, care au ca termen de îndeplinire: 20.07.2026.
B) Constatări ale reprezentanților Agenției Județeană pentru Ocuparea Forței de Muncă Botoșani:
Controlul a avut ca obiect verificarea respectării de către angajator a dispozițiilor art. 10 alin. (1) și (3) prevăzute de Legea nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.
Verificarea s-a efectuat, conform prevederilor legale, asupra documentelor și evidențelor aferente perioadei 01 ianuarie 2026 - 15 iunie 2026.

S-a menționat că persoana juridică nu a mai fost controlată în ultimele 6 luni, cu privire la respectarea articolului 10 din Legea nr.76/2002 privind sistemul asigurărilor pentru șomaj și stimularea ocupării forței de muncă, cu modificările si completările ulterioare.

Verificarea s-a făcut având la bază informațiile obținute prin mijloace de informare electronică, controlul fiind unul inopinat, conform prevederilor art. 10, lit. b) și lit. c) din Ordinul Președintelui A.N.O.F.M nr. 279/2004, cu modificările si completările ulterioare.

Conform prevederilor art. 21 lit. a) din Ordinul Președintelui A.N.O.F.M nr. 279/2004, cu modificările și completările ulterioare, în cazul controlului care se desfășoară la solicitarea unor autorități, potrivit legii, inopinat sau electronic, nu este necesară notificarea în scris a persoanelor fizice sau juridice care sunt supuse controlului.

 Din informațiile obținute în format electronic din Registrul General de Evidență a Salariaților, transmis conform prevederilor H.G. nr. 500/2011, H.G. nr. 905/2017 și H.G.                     nr.  295/2025, a rezultat că în perioada verificată, respectiv 01.01.2026-15.06.2026, S.C. HERBAL THERAPY LABORATORIES S.R.L. a încadrat în muncă un număr de 13 persoane dintr-un total de 25 de persoane nerespectând prevederile art. 10, alin. (1) și alin. (3) din Legea nr. 76/2002, cu modificările și completările ulterioare, întrucât nu a comunicat la A.J.O.F.M. Botoșani, în termenul legal, locurile de muncă vacante și respectiv ocuparea acestor locuri de muncă vacante, prin comunicarea eronată și incompletă a Anexelor IA și 1B din Hotărârea Guvernului nr. 174/2002, cu modificările și completările ulterioare.

Încălcarea art. 10, alin. (1) și (3) din Legea 76/2002, cu modificările și completările ulterioare constituie contravenție, prevăzută la art. 113, lit. (a) din lege.

Contravenția a fost sancționată cu Avertisment acordat în baza art. 4 din Legea 270/2017 privind regimul juridic al contravențiilor, cu modificările și completările ulterioare, conform P.V. nr. 0004382/17.06.2026.

De asemenea, s-au dispus în sarcina entității controlate următoarele măsuri:

1. Angajatorul are obligația să comunice Agenției pentru Ocuparea Forței de Muncă județene, în a cărei rază își are sediul, respectiv domiciliul, toate locurile de muncă vacante, în termen de 5 zile lucrătoare de la vacantarea acestora, conform Anexei IA din H. G. nr. 174/2002 -actualizată și a Legii nr. 76/2002, cu modificările și completările ulterioare.

2. Angajatorul are obligația să comunice ocuparea locurilor de muncă vacante către Agenția pentru Ocuparea Forței de Muncă în a cărei rază își are sediul, în termen de 1 zi de la ocuparea acestora, conform Anexei 1B din Hotărârea Guvernului nr. 174/2002  actualizate și a Legii 76/2002, cu modificările și completările ulterioare. Timp de realizare : permanent.

Cu privire la verificarea respectării de către societatea supusă controlului a celorlalte prevederi ale Legii nr. 76/2002, privind sistemul asigurărilor pentru șomaj și stimularea ocupării forței de muncă, modificată și completată ulterior, a obligațiilor pe care le are potrivit legii, S.C. HERBAL THERAPY LABORATORIES S.R.L a fost verificată anterior(așa cum s-a precizat în adresa AJOFM Botoșani nr. 12.549/19.06.2026).
C) Constatări ale reprezentanților Administrației Județene a Finanțelor Publice Botoșani:
Contribuabilul are declarat la Registrul comerțului obiect principal de activitate, conform certificatului de înregistrare: ”Fabricarea parfumurilor și a produselor cosmetice de toaletă” — cod CAEN 2042. Societatea deține o unitate de producție în municipiul Botoșani str. I.C. Brătianu nr. 127.

Controlul s-a desfășurat la sediul societății și la sediul organului fiscal. Societatea a fost reprezentată de domnul Ungureanu Romeo, administrator.

Actele normative aplicabile: Legea nr. 227/2015 privind Codul fiscal, Legea nr. 207/2015 privind Codul de procedură fiscală.

Ultimul control efectuat la societate de către reprezentanții AJFP BT: societatea a făcut obiectul unei verificări documentare, finalizate la data de 17.04.2025, privind perioada de activitate 01.01.2019-31.12.2024. Ca urmare  a acestei verificări documentare, a fost emisă Decizia de impunere nr. 237/5/17.04.2025, fiind stabilite suplimentar obligații de plată, în sumă totală de 186.058 lei, din care: impozit pe profit în sumă de 160.024 lei, impozit pe veniturile microîntreprinderii în sumă de 9.321 lei și TVA în sumă de 15.984 lei.

La data controlului, societatea figurează cu datorii către bugetul consolidat al statului în sumă totală de 697.647 lei și are instituite măsuri asigurătorii conform Legii nr. 207/2015 privind Codul de procedură fiscală, respectiv sechestru bunuri mobile conform proces-verbal                          nr. 189860324/08.08.2025 pentru obligații lichidate la această dată în proporție de 98,28% si proces-verbal nr. 124400308/15.06.2026 pentru ultimele obligații de plată neachitate, precum și popriri creanțe clienți și conturi bancare. Totodată, Administrația Județeană a Finanțelor Publice Botoșani a formulat împotriva societății plângere penală, înregistrată sub nr. 9230/03/10 din 27.04.2026, privind obligații de plată cu reținere la sursă în sumă de 523.950 lei, neachitate către bugetul consolidat.

  Constatările au fost enunțate astfel:

-Referitor la înregistrarea și plata salariilor, conform balanței de verificare la 31.05.2026, societatea înregistrează următoarele solduri creditoare legate de salariile personalului angajat:

-contul 421 - ”Salarii HTL”, figurează cu un sold creditor în sumă de 257.020 lei, din care salariile nete ale lunii curente, cu termen de plată în luna iunie 2026, sunt în sumă de 73.348 lei, conform statului de plată pe luna mai 2026. Rezultă astfel salarii restante din perioada precedentă, până la luna aprilie 2026 inclusiv, în sumă totală de 183.672 lei (257.020-73.348).

-contul 426 - ”Drepturi de personal neridicate", figurează cu un sold creditor în sumă de 224.547 lei, reprezentând salarii restante din perioada precedentă, până la luna aprilie 2026 inclusiv.

Astfel, la 31.05.2026 societatea înregistrează salarii neplătite la termen în sumă totală de 408.219 lei.

Lista salariaților care figurează cu salarii restante este prezentată detaliat în anexa nr. l la adresa ANAF nr. 1234/30.06.2026, parte din prezentul raport de informare.

Din verificarea modului de înregistrare a cheltuielilor cu salariile și contribuțiile salariale aferente din ultimele 6 luni, respectiv perioada în care au fost identificate restanțele salariale, nu au fost constatate diferențe de calcul privind contribuțiile salariale și impozitul pe venit corespunzătoare fondului de salarii evidențiat.

Din verificarea modului de declarare a obligațiilor de plată salariale, nu au fost constatate diferențe de plată nedeclarate între datele înscrise în evidența contabilă și datele declarate prin declarațiile Dl 12.

Din verificarea modului de plată a obligațiilor fiscale salariale s-a constatat că societatea nu a achitat integral obligațiile de plată către bugetul de stat și bugetul asigurărilor sociale. Astfel, la data controlului, doar datoriile compuse din obligațiile fiscale salariale sunt în sumă totală de 541.554 lei, la care se adaugă și alte obligații fiscale. Societatea nu beneficiază de eșalonare la plată a obligațiilor fiscale. În evidența organului fiscal se înregistrează lunar plăți parțiale, din care se sting obligațiile restante în ordinea vechimii. La data prezentă sunt instituite măsuri asigurătorii pentru recuperarea sumelor restante.

Referitor la alte aspecte verificate, s-au menționat următoarele:

Societatea a înregistrat în perioada 01.01.2025-31.05.2026 avansuri încasate prin bancă, de la clienți diverși, care au fost înregistrate în contul 419 - ”Clienți creditori”, iar la o perioadă ulterioară o parte dintre acestea au fost închise prin emiterea facturilor de livrare. În aceste condiții, societatea avea obligația de a colecta TVA pentru aceste operațiuni. La verificarea efectuată s-a constatat că nu a fost evidențiată în contabilitate TVA colectată, aferentă sumelor încasate. La 31.05.2026, soldul contului 419 este în sumă de 79.941 lei, iar TVA aferentă este de 12.924 lei.

Din balanța de verificare la 31.05.2026, a reieșit că societatea înregistrează stocuri de marfă în sumă totală de 9.466.738 lei. Din datele declarate de reprezentantul legal al societății reiese că aceste mărfuri au fost depozitate inițial în depozitul din mun. Brașov, declarat ca punct de lucru, iar la această dată depozitul a fost închis iar mărfurile au fost mutate într-o locație nouă din loc. Otopeni. Societatea a prezentat la control lista produselor înscrise în evidența contabilă privind stocul menționat anterior. Se anexează nota explicativă dată de administratorul societății (anexa nr. 2 la adresa ANAF nr. 1234/30.06.2026).

În cadrul controlului efectuat au fost verificate și aspectele sesizate de către doamna Coca Valeria prin adresa comunicată organului fiscal, înregistrată sub nr. 10345/13.05.2026, respectiv ducerea la îndeplinire a măsurilor dispuse prin Sentința civilă nr. 1043/MAS din 18.06.2025, rămasă definitivă în data de 17.12.2025. Astfel, societatea este obligată de instanță la plata unei despăgubiri egale cu salariile indexate, majorate si reactualizate de la data de 24.01.2024 până  la data de 17.12.2025. La control s-a constatat că societatea nu a înregistrat în evidența contabilă si nu a declarat la organul fiscal contribuțiile sociale și impozitul pe venit datorat pentru drepturile salariale stabilite prin hotărârea instanței de judecată. Administratorul societății a precizat ca la data prezentă este deschisă o acțiune în justiție privind contestarea modului de calcul al acestor drepturi salariale de către expertul contabil, la solicitarea executorului judecătoresc BEJ Sânziana Secrieru.

Astfel, societatea a înregistrat în perioada 0l.01.2025-31.05.2026 avansuri încasate prin bancă, de la clienți diverși, în sumă de 79.941 lei, fără a înregistra TVA colectată aferentă în sumă este de 12.924 lei. Societatea nu a înregistrat și declarat obligațiile fiscale aferente drepturilor salariale stabilite prin sentința Tribunalului Brașov.

Prevederile legale încălcate:

-art. 282 alin.(2) lit. b) din Legea 227/2015 privind Codul fiscal, care prevede: ”Prin excepție de la prevederile alin. (l), exigibilitatea taxei intervine: b) la data la care se încasează avansul, pentru plățile în avans efectuate înainte de data la care intervine faptul generator." 

-art. 147 alin. (l) din Legea 227/2015 privind Codul fiscal, care prevede: ”(l) Persoanele fizice și juridice care au calitatea de angajatori sau sunt asimilate acestora, instituțiile prevăzute la art. 136 lit. d) - f), precum și persoanele fizice care realizează în România venituri din salarii sau asimilate salariilor de la angajatori din state care nu intră sub incidența legislației europene aplicabile în domeniul securității sociale, precum și a acordurilor privind sistemele de securitate socială la care România este parte sunt obligate să depună lunar, până la data de 25 inclusiv a lunii următoare celei pentru care se plătesc veniturile, Declarația privind obligațiile de plată a contribuțiilor sociale, impozitului pe venit și evidența nominală a persoanelor asigurate. 

 În vederea verificării complete a situației financiar-contabile și a modului în care societatea a respectat obligațiile fiscale în raport cu activitatea desfășurată, AJFP Botoșani va înainta propunere pentru începerea unei verificări documentare la această societate.

La terminarea controlului au fost restituite toate actele și documentele puse la dispoziția organelor de inspecție fiscala. Administratorul societății a dat o declarație privind punerea la dispoziție a documentelor solicitate (anexa nr. 3 la adresa menționată). 

A fost întocmit proces-verbal în 3 exemplare, din care un exemplar a fost lăsat contribuabilului, iar 2 exemplare au fost luate de organele de inspecție fiscală.
D) Constatări ale reprezentanților Inspectoratului pentru Situații de Urgență “Nicolae Iorga” al Județului Botoșani

S.C. HERBAL THERAPY LABORATORIES S.R.L. - Sediu social - Mun. Botoșani, str. I.C. Brătianu, nr. 127, jud. Botoșani este unitate neautorizată.


Au fost constatate următoarele deficiente:  Funcționează fără autorizație de securitate la incendiu pentru spațiul cu destinația de producție și depozitare din municipiul Botoșani, str. I.C. Brătianu, nr. 127; Nu este întocmit și afișat planul de evacuare; Nu este întocmită și afișată organizarea apărării împotriva incendiilor; Nu au fost organizate și desfășurate activități de instruire în domeniul apărării împotriva incendiilor cu personalul angajat; Nu a fost asigurată echiparea spațiului de producție și depozitare cu mijloace tehnice de apărare împotriva incendiilor respectiv, stingătoare de incendiu, dispozitive pentru evacuarea fumului și gazelor fierbinți sau cu sisteme mecanice de evacuare a fumului, instalație de detecție, semnalizare, alarmare incendiu.


Pentru aceste fapte au fost aplicate 3 sancțiuni avertisment și 2 amenzi  în cuantum total de 30.000 lei.
E) Constatări ale reprezentanților Comisariatului Județean pentru Protecția Consumatorilor Botoșani:
La data și ora controlului, echipa de comisari A.N.P.C. nu a întocmit acte constatatoare, deoarece, potrivit adresei de comunicare nr. 59682/01.07.2026, nu au fost identificate abateri privind aria de competență a instituției.
F) Constatări ale reprezentanților Direcției de Sănătate Publică a Județului Botoșani:

Activitatea desfășurată de către SC HERBAL THERAPY LABORATORIES SRL Botoșani, este autorizată la ORC pentru cod CAEN 2042 — Fabricare parfumuri și produse cosmetice (de toaletă) și nu se autorizează sanitar conform Ord. MS nr. 1030/2009, cu modificări și completări.


Au fost verificate două puncte de lucru, respectiv în str. I.C. Brătianu nr. 127, unde se găsește secția de producție propriu-zisă și în Aleea Decebal nr. 9, unde sunt depozitate unele materiale și produse.

-
La punctul de lucru din str. I.C. Brătianu nr. 127, s-a constatat faptul că depozitarea materiilor prime nu se făcea conform Standardului SR EN ISO 22716/2008, care reglementează Bunele Practici de Fabricație (BPF). Unitatea deține însă certificatul de înregistrare                               nr. 227161RSC03156/0001/RO din 04.08.2025, valabil până la 03.08.2028, pentru implementarea standardului mai sus amintit. S-a constatat faptul că Manualul propriu de Bune Practici de Fabricație este realizat superficial, fiind practic transcris Ghidul BPF fără aplicarea și descrierea propriilor condiții de fabricație.

-
În spațiul de depozitare și în cel de realizare a amestecurilor pentru produsele finite, exista un amestec de materii prime atât în recipiente originale, cât și în recipiente mai mici, de diverse volume, în care au fost transvazate materiile prime, fără a fi reetichetate identic cu recipientele originale, pentru a se putea realiza trasabilitatea și siguranța în utilizare, conform BPF.
-
În spațiul de producție se proceda la golirea unor recipiente de 500 ml Gel de duș cu ulei de cânepă într-o găleată, apoi într-un recipient de 1 mc. Recipientele erau din două loturi, respectiv lotul 891, notat cu data expirării 01.2026 și lotul 972, notat cu simbolul PAO — valabilitate 12 luni de la deschidere. Conform declarațiilor administratorului societății această operațiune se realiza în scopul reprocesării în Șampon Extracte Herbal cu ulei de cânepă, 300 ml, pentru care s-a prezentat dosarul de reprocesare din 23.06.2026 (operațiuni permise în domeniul produselor cosmetice, cu condiția reevaluării specificațiilor de calitate). S-a motivat faptul că termenul de valabilitate expirat a fost în mod eronat înscris pe recipiente (fapt susținut de dosarul cu evidența loturilor de produse, precum și de dosarul cu informații pentru produs (PIF), respectiv cel al Gelului de duș cu ulei de cânepă). Precizăm că valabilitatea mai mare de 30 de luni nu necesită notare pe produsul finit, fiind suficientă notarea valabilității de la deschiderea recipientului prin simbolul PAO (Period After Opening), reprezentat de o cutie rotundă cu capac deschis pe care se înscrie numărul de luni.
-
La momentul controlului s-a constatat că personalul purta parțial echipament de protecție(șorțuri, halate, capeline), echipament care nu era completat și cu mănuși pentru evitarea contaminării microbiologice a produselor finite, care necesită monitorizare a calității inclusiv din punct de vedere microbiologic.

-
La momentul controlului s-a mai constatat că în exteriorul unității existau niște recipiente cu cantități variabile de comprimate (declarativ suplimente alimentare — Vitamina C), care vizual prezentau semne de depreciere și despre care administratorul a declarat că urmează să fie eliminate printr-o procedură proprie fără impact asupra mediului, procedură nedefinitivată. De asemenea, declarativ, prin aceeași procedură ar fi urmat să fie eliminate și suplimentele alimentare cu termen de valabilitate expirat care erau depozitate la punctul de lucru din Aleea Decebal nr. 9. Prezența acestora la cele două puncte de lucru a fost motivată de către administrator prin faptul că au fost aduse din depozitul societății din Brașov, care urmează să fie închis.

-
Nu s-a putut face dovada efectuării determinărilor de laborator pentru apa utilizată ca   pentru produsele finite.

Măsuri/Termene de remediere a neconformităților:

1.
Reetichetarea recipientelor în care sunt transvazate materiile prime, conform cerințelor

Bunelor Practici de Fabricație.

Termen: imediat

Răspunde: conducerea societății

2.
Completarea Manualului Bunelor Practici de Fabricație conform specificului activității unității.
Termen: 24.08.2026

Răspunde: conducerea societății

3.
Pentru prevenirea contaminării microbiologice a produsului finit este recomandată utilizarea de mănuși de către personalul care ambalează produsele finite.

Termen: imediat și permanent

Răspunde: conducerea societății

4.
Realizarea documentației adecvate a procedurii de eliminare deșeuri fără impact asupra mediului, cu respectarea legislației în vigoare.

Termen: 24.08.2026

Răspunde: conducerea societății

5.
Transmiterea către DSP Botoșani — SCSP a buletinului de analiză pentru apa utilizată ca ingredient pentru produsul cosmetic, efectuată de către un laborator înregistrat la Ministerul Sănătății.

Termen — imediat

Răspunde: conducerea societății

Sancțiuni:


Pentru neconformitățile referitoare la lipsa reetichetării ambalajelor de volume mici pentru uz curent în care se transvazează materiile prime, s-a sancționat administratorul societății, conform OG  nr. 2/2001 și HG nr. 147/2015, art.10, lit. e, alin. 2 cu amendă contravențională în cuantum de 3000 lei.
G)  Constatări ale reprezentanților Inspectoratului de Poliție Județean Botoșani Serviciul de Investigare a Criminalității Economice
Controlul a avut în vedere petiția înregistrată la Instituția Prefectului-județul Botoșani cu nr. 572RP din data de 10.06.2026, prin care numita Dănilă Lenuța în numele său, cât și a altor 7 persoane, a reclamat neplata salariilor.

S-a constatat că toate aceste persoane au desfășurat activitatea profesională în cadrul SC Herbal Therapy Laboratories SRL, unde și-au prezentat demisiile. Motivația acestui din urmă demers l-a constituit neîndeplinirea obligațiilor de plată a salariilor pe o perioadă de 7 luni, mai precis intervalul octombrie 2025 — mai 2026.
 În fapt, se reclamă un refuz al administratorului societății de a achita aceste drepturi de natură salarială, deși a fost verificat de instituții specializate ale statului, precum ITM Botoșani și altele, însă a refuzat să pună la dispoziție înscrisurile solicitate.

Petenții reclamă că, prin conduita descrisă, administratorul acestui operator economic       s-ar face răspunzător pentru săvârșirea faptelor prev. de art. 264 alin. 1 Codul muncii cât și art. 244 Cod penal (înșelăciunea). Ultimul salariu nediminuat a fost plătit în luna aprilie 2025, iar de atunci au fost plătite sume variabile la intervale de timp neregulate de aproximativ 4- 6 săptămâni.

În raport de cele menționate în cuprinsul petiției, IPJ Botoșani a învederat articolele incriminatoare din actele normative precizate:

Codul Muncii - Art. 264

(l) Constituie infracțiune și se pedepsește cu închisoare de la o lună la un an sau cu amendă penală fapta persoanei care, în mod repetat,  stabilește pentru salariații încadrați în baza contractului individual de muncă salarii sub nivelul salariului de bază minim brut prevăzut la art. 160 alin. (3).

(În luna iunie 2026, salariul minim brut pe economie este de 4050 lei.)

Codul penal - Art. 244 Înșelăciunea

(1)
Inducerea în eroare a unei persoane prin prezentarea ca adevărată a unei fapte mincinoase sau ca mincinoasă a unei fapte adevărate, în scopul de a obține pentru sine sau pentru altul un folos patrimonial injust și dacă s-a pricinuit o pagubă, se pedepsește cu închisoarea de la 6 luni la 3 ani.

(2)
Înșelăciunea săvârșită prin folosirea de nume sau calități mincinoase ori de alte mijloace frauduloase se pedepsește cu închisoarea de la unu la 5 ani. Dacă mijlocul fraudulos constituie prin el însuși o infracțiune, se aplică regulile privind concursul de infracțiuni.

  Administratorul societății comerciale cunoștea faptul că pe rolul Parchetului de pe lângă Judecătoria Botoșani este înregistrat dosarul penal cu nr. unic 1887/143/P/2026 în care se fac cercetări sub aspectul săvârșirii infracțiunii de „reținerea și neplata, încasarea și neplata, în cel mult 60 de zile de la termenul de scadentă prevăzut de lege, a impozitelor și/sau contribuțiilor” prev. de art. 6^1 alin. (1) din Legea nr. 241/2005 privind prevenirea și combaterea evaziunii fiscale.

În contextul cercetărilor s-a emis Ordonanță de ridicare înscrisuri la data de 21.05.2026 cu termen limită de predare 19.06.2026, prin care organul judiciar a dispus predarea de înscrisuri pentru perioada iunie 2025 - aprilie 2026, precum: balanțe de verificare, Registrul jurnal, Ordine de plată privind taxe și impozite, State de plată, Declarații 112 și 205, Fișe cont 444 (Impozit pe venit de natura salariilor), cont 4311 (Contribuția unității la asigurări sociale - CAS), cont 4312 (Contribuția personalului la asigurări sociale - CAS).

Practic, documentele solicitate în cadrul procesual acoperă și problematica plății salariilor cu accent deosebit pe îndeplinirea obligațiilor de calcul și virare a sumelor în cauză către bugetul consolidat al statului. Fiind deci un dosar penal în care se fac astfel cercetări sub supravegherea procurorului de caz, s-a atras respectuos atenția administratorului de a se conforma cerințelor formulate de către lucrătorul de poliție judiciară; din discuțiile purtate cu reprezentanții IPJ Botoșani, a rezultat că cerința în cauză va fi onorată, numitul Ungureanu Romeo fiind conștient de rezonanța efectelor asociate unui comportament neconform.

Au fost puse la dispoziție câteva înscrisuri sub forma listingului informatic asumate de către Administratorul și Directorul Economic al agentului economic: Balanța de verificare 04.2026, Situații plăți salarii 2025 — 2026.

Circumscris prezentei situații, fiind deja în lucru un dosar penal după cum mai sus s-a arătat, continuarea verificărilor se suprapune cu cercetările efectuate sub supravegherea procurorului de caz, drept pentru care se lasă a fi exercitate pe deplin prevederile procesual penale prevăzute de legea organică (Codul de procedură penală).

Revenind asupra conținutului petiției formulată de numita Dănilă Lenuța, s-au evidențiat următoarele:

1) Fapta prevăzută de art. 264 alin. 1 Codul Muncii (Lege nr. 53/2003) se referă strict la fapta unei persoane (evident un subiect calificat, cu atribuții de angajator) ce acționează în contrar prevederilor legale prin aceea că stabilește pentru salariații încadrați în baza contractului individual de muncă salarii sub nivelul salariului de bază minim brut.

Foștii angajați nu fac referire la salariul de bază prevăzut în Contractul Individual de Muncă, ci se plâng de neplata unor sume de bani pe parcursul a aproximativ 7 luni, lucrurile fiind total diferite. Avem așadar, pe de o parte acțiunea incriminată de stabilire cu rea credință a unor drepturi de natură salarială, inferioare limitei prevăzută prin salariul de bază minim pe economie, prevăzut de actul normativ, iar, pe de altă parte, în concret, fapta de neplată integrală a drepturilor salariale rămase astfel restante. Fapta incriminată și cea denunțată sunt de natură diferite, nu se suprapun, în sensul că cea denunțată nu urmează modelul abstract gândit de legiuitor, îmbrăcând forma unui conflict de muncă pentru care este necesară o acțiune în instanța civilă:

-
Judecătoria: salarii, drepturi, concedieri, sancțiuni

-
Tribunalul - Secția Conflicte de Muncă: conflicte colective, greve, contracte de muncă.

Fiind un conflict între un număr de 8 salariați și angajator, din punctul de vedere al IPJ Botoșani competența de soluționare aparține Judecătoriei Botoșani - Secția Civilă.

2) Fapta de înșelăciune, prev. de art. 244 alin. 1 și 2 Cod penal

Elementul material al acestei fapte, după cum rezultă din lege, constă în prezentarea distorsionată a unei stări de fapt, cu scopul obținerii unor avantaje ori foloase de natură materială, prejudiciind astfel persoana vătămată. Alineatul al doilea apare ca și circumstanță agravantă atunci când autorul, pentru a-și asigura succesul manoperelor dolosive întrebuințate, se folosește de nume, calități ori mijloace frauduloase (de exemplu, înscrisuri false/ falsificate).

  În contextul conflictului de muncă generat de neplata muncii prestate către angajați, nu intervin manopere de inducere în eroare a salariaților de către  patronatul SC Herbal Therapy Laboratories SRL; drepturile salariale au fost  calculate, urmând a se stabili în cursul cercetărilor penale dacă s-au virat la bugetul de stat taxele și impozitele cuvenite, doar că, aceste drepturi salariale nu s-au achitat către salariații care au prestat munca în condițiile și parametrii stabiliți de angajator.

Din acest punct de vedere există transparență, salariații nu au fost induși în eroare, argumentele folosite de patronat pentru amânarea sau efectiv neplata parțială sau totală a drepturilor salariale nu îmbracă forma acelei „induceri în eroare” pe care o are în vedere legiuitorul.

Drepturile salariaților pot fi obținute prin acțiune în instanță, după principiile de drept civil. Dreptul comunitar prevede că nimeni nu poate fi privat de libertate pentru motivul de neplată al obligațiile care îi revin în cadrul unor raporturi contractuale (art. 1 din Protocolul adițional nr. 4 la Convenția pentru apărarea drepturilor omului și a libertăților fundamentale, privitoare la interzicerea privării de libertate pentru datorii), ori din cuprinsul petiției rezultă fără dubiu o obligație în sarcina agentului economic rămasă deschisă către foștii angajați, situație în care raționamentul de mai sus devine operabil.

În concluzie, niciuna dintre faptele penale aduse în discuție de către petentă nu se regăsește în situația dată ca și indicii de săvârșire. Cu riscul repetiției, s-a avut în atenție că fiind în lucru un dosar penal în care cercetările sunt mai complexe, orice situații identificate sunt aduse la cunoștința unui magistrat independent așa încât soluția propusă va fi una temeinică și obiectivă, pliată exclusiv pe cadrul legal.
H) Constatări ale reprezentanților Comisariatului județean al Gărzii de Mediu Botoșani

I. La obiectivul Secție producție pentru fabricarea săpunurilor, detergenților, parfumurilor și a produselor cosmetice situat în municipiul Botoșani, str. I.C. Brătianu nr. 127, jud. Botoșani se desfășoară activitate de Fabricarea săpunurilor, detergenților și a produselor de întreținere conform CAEN Rev.2 2041 (CAEN Rev. 1 2451) și Fabricarea parfumurilor și a produselor cosmetice (de toaletă) conform CAEN Rev.2 2042 (CAEN Revel 2452) fără a deține autorizație de mediu;

-pe amplasament s-au identificat deșeuri (vitamine si suplimente expirate) care nu sunt generate din activitatea de Fabricarea săpunurilor, detergenților și a produselor de întreținere conform CAEN Rev.2 2041 (CAEN Rev.1 2451) și Fabricarea parfumurilor și a produselor [image: image2.jpg]


cosmetice (de toaletă) conform CAEN Rev.2 2042 (CAEN Rev.1 2452), în spațiu deschis, în cutii de carton deteriorate de la ploi, neinscripționate.

-operatorul economic a transportat între două puncte de lucru deșeurile nepericuloase fără a completa formularului de încărcare-descărcare deșeuri nepericuloase anexa nr. 3, conform prevederilor HG nr. 1061/2008.

-din declarațiile administratorului, vitaminele și suplimentele expirate au fost aduse de la un alt punct de lucru din țară pe amplasamentul din mun. Botoșani, str. I.C. Brătianu nr. 127, jud. Botoșani, fără formulare de încărcare descărcare, anexa 3. Vitaminele și suplimentele expirate au fost scoase din ambalajul primar și stocate în cutii de carton sau saci de plastic.
-în interiorul spațiului de stocare temporară a substanțelor și a preparatelor chimice utilizate în procesul de producție s-a constatat existența unei guri de canal prevăzută cu capac metalic, iar în interiorul canalului stagna o substanță de culoare albă, cu aspect unsuros rezultată probabil din [image: image3.jpg]


procesul de producție.

-nu s-a pus la dispoziție evidența gestiunii deșeurilor pentru anii 2025-2026.
-nu au fost prezentate formulare de încărcare-descărcare deșeuri nepericuloase/ periculoase.
-nu a fost prezentată declarația la AFM pe anul 2025, conform OUG 196/2005.
-nu s-a pus la dispoziție evidența substanțelor și preparatelor chimice utilizate.
-au fost prezentate fișe cu date de securitate pentru produsele și preparatele utilizate și fabricate, însă unele fișe cu date de securitate nu sunt revizuite în ultimii 3 ani.
            S-au stabilit următoarele măsuri cu termen:

1.Se interzice funcționarea fără autorizație de mediu pentru activitățile care fac obiectul procedurii de autorizare din punct de vedere al protecției mediului, conf. Art. 14 din OUG 195/2005. Termen: începând cu data de 18.06.2026, până la obținerea autorizației de mediu.

2.Se va solicita și obține autorizație de mediu pentru activitățile care fac obiectul procedurii de autorizare din punct de vedere al protecției mediului, desfășurate pe amplasament, respectiv Fabricarea săpunurilor, detergenților și a produselor de întreținere conform CAEN Rev. 2 - 2041 (CAEN Rev. 1-2451) și Fabricarea parfumurilor și a produselor cosmetice (de toaletă) conform CAEN Rev.2-2042 (CAEN -2452).Termen: 18.08.2026

3.Deșeurile generate pe amplasament se vor stoca în spații special amenajate în condiții care să garanteze reducerea riscului pentru sănătatea umană și împiedicarea deteriorării calității mediului, conform  art. 15 din OUG 92/2021. Termen: începând cu data de 18.06.2026, permanent.
4.Se va institui și se va ține evidența gestiunii deșeurilor generate pe amplasament, conform prevederilor OUG 92/2021. Termen: 30.06.2026

5. Se va transmite evidența completă a gestiunii deșeurilor pentru 2025-2026 la zi. 
Termen: 30.06.2026

6. Transportul deșeurilor periculoase/nepericuloase se va face în baza formularelor de transport, conform HG 1061 /2008, Termen: începând cu data de 18.06.2026, permanent

7.Se va transmite dovada declarației depuse la Administrația Fondului de Mediu, pentru anul

2025, conform OUG 196/2005. Termen: 30.06.2026

8.Se va prezenta evidența substanțelor și preparatelor chimice utilizate pe anul 2026. Termen:
30.06.2026

9.Se vor prezenta FDS pentru substanțele și produsele utilizate, produse pe amplasament. Termen 30.06.2026

10. Substanțele incluse în anexa I a Regulamentului privind POPs, nu trebuie să fie fabricate, introduse pe piață sau utilizate pentru produse cosmetice. Termen: începând cu 18.06.2026, permanent

11.Substanțele C9-C14 PFCA, sărurile acestora și substanțele înrudite C9-C14 PFCA, sunt restricționate conform intrărilor 68 și 70 din anexa XVII a Regulamentului REACH                            nr. 1907/2006 și nu trebuie să fie fabricate, introduse pe piață sau utilizate pentru produse cosmetice. Termen: începând cu 18.06.2026

12. Se vor curăța căminele interioare, iar apele uzate împreună cu emulsiile și deșeurile lichide vor fi valorificate/eliminate cu operatori economici autorizați. Termen: 30.06.2026

13.Se va transmite dovada raportării ambalajelor și a deșeurilor de ambalaje către DJM Botoșani, conform Legii 249/2015 și ord. 794/2012. Termen 30.06.2026.

14. Se vor actualiza FDS și se vor solicita FDS de la furnizori, revizuite în ultimii 3 ani. Termen:
18.08.2026

15. Se va transmite la GNM-CJ Botoșani dovada realizării măsurilor impuse. Termen: 20.08.2026
Sancțiuni:

-sancțiune prevăzută de OUG nr.195/2005 cu modificările și completările ulterioare art. 96 alin. 2, pct. 1 pentru nerespectarea prevederilor art. 94 alin. (1), lit. a) în valoare de 60000 lei,

-sancțiune prevăzută de HG nr.1061/2008 art. 25 alin.(2), lit. a) pentru nerespectarea prevederilor art. 19 - în valoare de 20.000 lei,

-sancțiune prevăzută de OUG nr.92/2021 art. 62 alin. (1), lit. b ) pentru nerespectarea prevederilor [image: image4.jpg]


art. 20 alin (4) - în valoare de 50.000 lei,

II. La obiectivul Secție de producție situat în municipiul Botoșani, str. Aleea Decebal nr. 9, jud. Botoșani s-a constatat că se efectuează doar activități de depozitări /manipulări produse finite și/sau ambalaje.

-operatorul economic a pierdut valabilitatea autorizației de mediu nr. 77/09.10.2023 întrucât nu a solicitat si nu a obținut viza anuală, conform art. 16, alin 2 1 din Legea 219/2019 pentru modificarea OUG 195/2005 privind protecția mediului.

S-au stabilit următoarele măsuri:

1. Se va notifica DJM Botoșani cu privire la suspendarea/încetarea activităților de Fabricare a săpunurilor, detergenților și a produselor de întreținere conform CAEN Rev. 2 - 2041 (CAEN Rev. 1-2451) și Fabricarea parfumurilor și a produselor cosmetice (de toaletă) conform CAEN Rev. 2-2042 (CAEN Rev. 1-2452) la punctul de lucru din municipiul Botoșani, str. Aleea Decebal nr, 9, jud. Botoșani. Termen: 30.06.2026,

2. Se va transmite la GNM-CJ Botoșani dovada realizării măsurilor impuse. Termen: 01.07.2026. Nu s-au aplicat sancțiuni.

III. La punctul de lucru municipiul  Botoșani, Calea Națională, nr. 90 jud. Botoșani  desfășoară activitatea un alt operator economic, neautorizabil din punct de vedere al protecției mediului.
În sinteză, situația se prezintă astfel:
	Instituție controloare
	Principalele  deficiențe constatate
	Măsuri dispuse
	Sancțiuni contravenționale

	ITM Botoșani
	Întârzieri la plata drepturilor salariale.
	5 măsuri de remediere.
	2 avertismente verbale;
Amendă 50.000 lei

	AJOFM Botoșani
	Neraportarea locurilor de muncă vacante și a ocupării acestora (art. 10 Legea nr. 76/2002) pentru 13 din 25 angajați.
	2 măsuri de remediere
	1 avertisment

	AJFP Botoșani (Fiscal)
	Obligații fiscale stabilite anterior 186.058 lei. 
Datorii totale la bugetul de stat: 697.647 lei.
Salarii restante neplătite: 408.219 lei.
Plângere penală pentru reținere la sursă neachitată: 523.950 lei.
TVA nedeclarată la avansuri încasate: 12.924 lei.
	Propunere pentru verificare documentară amănunțită.
Măsuri asigurătorii deja instituite (sechestre, popriri). 
 
	- 

	ISU Botoșani
	Funcționare fără autorizație de securitate la incendiu.
Lipsă plan de evacuare afișat.
Lipsă organizare apărare împotriva incendiilor.
Personal neinstruit; lipsă mijloace tehnice de stingere/detecție.
	
	3 sancțiuni avertisment.
Amenda 30.000 lei

	Comisariatul ANPC
	Nu au fost identificate abateri în aria de competență.
	-
	-

	DSP Botoșani
	Depozitare materii prime necorespunzătoare Bunelor Practici de Fabricație (SR EN ISO 22716).
Recipiente transvazate neetichetate corespunzător.
Echipament de protecție incomplet (fără mănuși).
Fără determinări de laborator pentru apa utilizată.
	Reetichetare recipiente – imediat.
Completare Manual BPF – termen 24.08.2026.
Utilizare mănuși – imediat/permanent.
Documentație eliminare deșeuri – termen 24.08.2026.
Transmitere buletin analiză apă – imediat.
	Amenda 3.000 lei

	IPJ Botoșani (Criminalitate Economică)
	Sesizare neplată salarii (8 foști angajați, octombrie 2025-mai 2026); dosar penal distinct pentru evaziune fiscală (art. 6 Legea 241/2005).
	Concluzie: faptele nu se încadrează la art. 264 Codul Muncii sau art. 244 Cod penal așa cum au reclamat petenții

- litigiu de natură civilă (competență Judecătoria Botoșani).
	-

	Garda de Mediu (GNM-CJ)
	Funcționare fără autorizație de mediu (2 activități CAEN).
Deșeuri (vitamine/suplimente expirate) depozitate necorespunzător.
Transport deșeuri fără formulare încărcare-descărcare.
Lipsă evidență gestiune deșeuri; FDS nerevizuite.
Pierdere valabilitate autorizație mediu la punctul de lucru din Aleea Decebal.
	15 măsuri cu termene între 18.06.2026 și 20.08.2026 (S-a interzis funcționarea fără autorizație de mediu pentru activitățile care fac obiectul procedurii de autorizare din punct de vedere al protecției mediului și respectiv măsura de obținere autorizație, stocare corespunzătoare deșeuri, realizare de evidențe, declarații AFM, FDS actualizate etc.).
	Amenda 130.000 lei
(60.000+20.000+50.000)

	.
	TOTAL 6 AVERTISMENTE

TOTAL AMENZI CONTRAVENȚIONALE APLICATE: 213.000 lei


Anexăm prezentului raport de informare adresele privitoare la constatările efectuate, astfel cum au fost furnizate de către membrii comisiei, numită prin Ordin al Prefectului nr. 294/12.06.2026:
· Adresa ITM Botoșani nr. 3721/25.06.2026, înregistrată la IP-BT cu nr. 7905/06.07.2026;
· Adresa AJOFM Botoșani nr. 12549/19.06.2026, înregistrată la IP-BT cu                                  nr. 7262/19.06.2026;
· Adresa ANAF-AJFP Botoșani-Inspecția Fiscală nr. 1234/30.06.2026, înregistrată la IP-BT cu nr. 7608/30.06.2026;
· Adresa ISU Botoșani nr. 808954/06.07.2026, înregistrată la IP-BT cu nr. 7913 din 07.07.2026; 
· Adresa CJPC Botoșani nr. 59682/01.07.2026, înregistrată cu nr. 7689/01.07.2026; 
· Adresa DSP Botoșani nr. 7502/29.06.2026, înregistrată la IP-BT cu nr. 7637/30.06.2026;

· Adresa IPJ Botoșani nr. 721621/12.06.2026, înregistrată la IP-BT cu nr. 162CS/22.06.2026;

· Adresa GNM-CJ Botoșani nr. 1473/19.06.2026, înregistrată la IP-BT cu nr. 7272/19.06.2026.
Instituția sesizată (în speță Instituția Prefectului-județul Botoșani) are obligația comunicării către petent, în temeiul O.G. nr. 27/2002  privind reglementarea activității de soluționare a petițiilor, cu modificări și completări, a modului de soluționare a petiției cu referire la aspectele rezultate în urma verificărilor realizate la SC HERBAL THERAPY LABORATORIES S.R.L., în baza atribuțiilor specifice fiecărei instituții care și-au desemnat membri în comisia mixtă de verificare.                                                                                                                  

Comisia de control:

 Șef serviciu, Hrab Carmen-Mariana_________
Consilier juridic, Antohi Otilia-Sonia _________
Consilier, Amariei Luminița-Paula__________

